વિસનગર તાલુકાના ગોઠવામાં રહેતા અમરતભાઇ નારાયણભાઇ પટેલ ખેરાલુની વસંત અંબાલાલ નામની આંગડીયા પેઢીમાં ફરજ બજાવે છે. દરરોજ વિસનગર, મહેસાણા અને અમદાવાદ જેવા શહેરોના વેપારીઓને મોકલવામાં આવતી રોકડ રકમ અને ટપાલ લઇને વિસનગર જતા હોય છે. જે મુજબ આ આંગડીયા કર્મચારી ગુરુવારની બપોરે વહેપારીઓ દ્વારા કુરિયર કરવામાં આવેલી ટપાલો સાથે રૂપિયા ૯૨,૧૨પની રકમ પોતાની પાસેની કપડાની થેલીમાં મુકી વિસનગર જવા સારૂ નિકળ્યા હતા. તેઓ શહેરના હાટડીયા બસસ્ટોપ પાસે બસની રાહ જોઇને ઉભા હતા. ત્યારે બસસ્ટેશન તરફથી ચાલતા આવી રહેલા એક કોફી કલરનુ ચોકડી વાળું શર્ટ અને પેન્ટ પહેરેલા યુવાને આંગડીયા કર્મીના હાથમાંથી થેલી લુંટી દોટ મુકતાં આંગડીયા કર્મી તેની પાછળ દોડ્યા હતા.